***Az ajánlattételi felhívás 1. sz. melléklet***

**Felolvasólap**

**„Józsefvárosi Polgármesteri Hivatal részére iratdigitalizálási és egyéb hozzá kapcsolódó feladatok ellátása”**

tárgyú, közbeszerzési értékhatárt el nem érő beszerzési eljárásban

|  |  |
| --- | --- |
| Ajánlattevő neve: |  |
| Ajánlattevő székhelye: |  |
| Ajánlattevő adószáma: |  |
| Telefon: |  |
| E-mail: |  |
| Kijelölt kapcsolattartó: |  |
| Kijelölt kapcsolattartó elérhetősége (telefon, e-mail): |  |
| 1 db oldal iratdigitalizálás díja nettó Ft + ÁFA = bruttó Ft | nettó: Ft  Áfa: Ft  bruttó: Ft |

Kelt: ………………………………

…...……..………..……………

cégszerű aláírás

***Az ajánlattételi felhívás 2. sz. melléklet***

**Nyilatkozat**

**„Józsefvárosi Polgármesteri Hivatal részére iratdigitalizálási és egyéb hozzá kapcsolódó feladatok ellátása”**

tárgyú közbeszerzési értékhatárt el nem érő beszerzési eljárásban

Alulírott …………………….. társaság (Ajánlattevő), melyet képvisel: ……………………………

**az alábbi nyilatkozatot tesszük:**

Nem állnak fenn velem / velünk szemben az alábbi kizáró okok, mely szerint nem lehet Ajánlattevő, aki:

Az eljárásban nem lehet Ajánlattevő, részvételre jelentkező, alvállalkozó, és nem vehet részt alkalmasság igazolásában olyan gazdasági szereplő, aki

*a)* az alábbi bűncselekmények valamelyikét elkövette, és a bűncselekmény elkövetése az elmúlt öt évben jogerős bírósági ítéletben megállapítást nyert, amíg a büntetett előélethez fűződő hátrányok alól nem mentesült:

*aa)* a Büntető Törvénykönyvről szóló 2012. évi C. törvény (a továbbiakban: Btk.) szerinti bűnszervezetben részvétel, ideértve a bűncselekmény bűnszervezetben történő elkövetését is;

*ab)* a Btk. XXVII. fejezetében meghatározott korrupciós bűncselekmények, valamint a Btk. szerinti hűtlen kezelés vagy hanyag kezelés;

*ac)* a Btk. szerinti költségvetési csalás;

*ad)* a Btk. szerinti terrorcselekmény, valamint ehhez kapcsolódó felbujtás, bűnsegély vagy kísérlet;

*ae)* a Btk. szerinti pénzmosás, valamint a Btk. szerinti terrorizmus finanszírozása;

*af)* a Btk. szerinti emberkereskedelem, valamint a Btk. szerinti kényszermunka;

*ag)* a Btk. szerinti versenyt korlátozó megállapodás közbeszerzési és koncessziós eljárásban;

*ah)* a gazdasági szereplő személyes joga szerinti, az *a)-g)* pontokban felsoroltakhoz hasonló bűncselekmény;

*b)* egy évnél régebben lejárt adó-, vámfizetési vagy társadalombiztosítási járulékfizetési kötelezettségének nem tett eleget, kivéve, ha tartozását és az esetleges kamatot és bírságot az ajánlat vagy részvételi jelentkezés benyújtásának időpontjáig megfizette vagy ezek megfizetésére halasztást kapott;

*c)* végelszámolás alatt áll, vonatkozásában csődeljárás elrendeléséről szóló bírósági végzést közzétettek, az ellene indított felszámolási eljárást jogerősen elrendelték, vagy ha a gazdasági szereplő személyes joga szerinti hasonló eljárás van folyamatban, vagy aki személyes joga szerint hasonló helyzetben van;

*d)* tevékenységét felfüggesztette vagy akinek tevékenységét felfüggesztették;

*e)* gazdasági, illetve szakmai tevékenységével kapcsolatban bűncselekmény elkövetése az elmúlt három éven belül jogerős bírósági ítéletben megállapítást nyert;

*f)* esetében az Ajánlatkérő bizonyítani tudja, hogy az adott eljárásban megkísérelte jogtalanul befolyásolni az Ajánlatkérő döntéshozatali folyamatát, vagy olyan bizalmas információt kísérelt megszerezni, amely jogtalan előnyt biztosítana számára a beszerzési eljárásban, vagy korábbi beszerzési eljárásból ebből az okból kizárták, és a kizárás tekintetében jogorvoslatra nem került sor az érintett beszerzési eljárás lezárulásától számított három évig;

*g)* tekintetében a következő feltételek valamelyike megvalósul:

*ga)* nem az Európai Unió, az Európai Gazdasági Térség vagy a Gazdasági Együttműködési és Fejlesztési Szervezet tagállamában, a Kereskedelmi Világszervezet közbeszerzési megállapodásban részes államban vagy az EUMSZ 198. cikkében említett tengerentúli országok és területek bármelyikében vagy nem olyan államban rendelkezik adóilletőséggel, amellyel Magyarországnak kettős adózás elkerüléséről szóló egyezménye van, vagy amellyel az Európai Uniónak kétoldalú megállapodása van a közbeszerzés terén,

*gb)* olyan szabályozott tőzsdén nem jegyzett társaság, amely a pénzmosás és a terrorizmus finanszírozása megelőzéséről és megakadályozásáról szóló 2017. évi LIII. törvény 3. § *38. tényleges tulajdonos* pont *a)-d)* alpontja szerinti tényleges tulajdonosát nem képes megnevezni, vagy

*gc)* a gazdasági szereplőben közvetetten vagy közvetlenül több, mint 25%-os tulajdoni résszel vagy szavazati joggal rendelkezik olyan jogi személy vagy személyes joga szerint jogképes szervezet, amelynek tekintetében a *gb)* alpont szerinti feltétel fennáll;

h) akivel szemben a foglalkoztatás-felügyeleti hatóság a foglalkoztatást elősegítő szolgáltatásokról és támogatásokról, valamint a foglalkoztatás felügyeletéről szóló 2020. évi CXXXV. törvény 9. § (1) bekezdés a), b) pontjai szerinti, egy évnél nem régebben jogerőre emelkedett közigazgatási szankciót alkalmazott.

Nyilatkozom, hogy az általam képviselt szervezet az államháztartásról szóló 2011. évi CXCV. törvény 41.§ (6) bekezdése szerint átlátható szervezetnek minősül, figyelemmel a törvény 1.§ 4. pontjára.

Kelt: ……………………………..

|  |
| --- |
| ……………………………..  cégszerű aláírás |

***Az ajánlattételi felhívás 3. sz. melléklet***

**Ajánlattételi Nyilatkozat**

**„Józsefvárosi Polgármesteri Hivatal részére iratdigitalizálási és egyéb hozzá kapcsolódó feladatok ellátása”**

tárgyú közbeszerzési értékhatárt el nem érő beszerzési eljárás vonatkozásában

Alulírott …………………….., mint a ………………… Ajánlattevő (székhely: ………………) ……………. (*képviseleti jogkör/titulus megnevezése*) az ajánlattételi felhívásban foglalt valamennyi formai és tartalmi követelmény, utasítás, kikötés és műszaki leírás gondos áttekintése után az alábbi nyilatkozatot tesszük:

1. Elfogadjuk, hogy amennyiben olyan kitételt tettünk ajánlatunkban, ami ellentétben van ajánlattételi felhívással, vagy annak mellékleteivel, illetve azok bármely feltételével, akkor az ajánlatunk érvénytelen.
2. Kijelentjük, hogy amennyiben, mint nyertes Ajánlattevő kiválasztásra kerülünk, a szerződést megkötjük, továbbá az ajánlattételi felhívásban, valamint annak mellékleteiben rögzített szolgáltatást az ajánlatban meghatározott díjért szerződésszerűen teljesítjük.
3. Tudatában vagyunk annak, hogy közös ajánlat esetén a közösen ajánlatot tevők személye nem változhat sem a beszerzési eljárás, sem az annak alapján megkötött szerződés teljesítése során. Annak is tudatában vagyunk, hogy a közös Ajánlattevők egyetemlegesen felelősek mind a beszerzési eljárás, mind az annak eredményeként megkötött szerződés teljesítése során.

Kelt: ………………………………

|  |
| --- |
| ……………………………… |
| cégszerű aláírás |

***Az ajánlattételi felhívás 4. sz. melléklete***

**Titoktartási****Nyilatkozat**

**„Józsefvárosi Polgármesteri Hivatal részére iratdigitalizálási és egyéb hozzá kapcsolódó feladatok ellátása”** tárgyú közbeszerzési értékhatárt el nem érő beszerzési eljárásban

1. Alulírott …………………….., mint a ………………… Ajánlattevő (székhely: ………………) ……………. (*képviseleti jogkör/titulus megnevezése*) nyertességem esetén tudomásul veszem, hogy a „**Józsefvárosi Polgármesteri Hivatal részére iratdigitalizálási és egyéb hozzá kapcsolód feladatok ellátása***”* tárgyú közbeszerzési értékhatárt el nem érő beszerzési eljárásban foglalt feladataim ellátása során a tudomásomra jutott, bizalmasnak tekintett információkat titokként kezelem, azokat illetéktelen személynek nem adom át, nem teszem hozzáférhetővé, nem hozom illetéktelen személy vagy a nyilvánosság tudomására.
2. Vállalom, hogy a bizalmas információkat vagy azok részeit magam vagy illetéktelen személyek hasznára nem alkalmazom, abból felhatalmazás nélkül más bizalmas információt nem készítek, felhatalmazás nélkül az adatot nem másolom, nem sokszorosítom, abból kivonatot nem készítek, illetve ezek tartalmának rögzítésére semmiféle technikai vagy más eszközt nem alkalmazok.
3. Tudomásul vettem, hogy a bizalmas információt tartalmazó adathordozót a megismerési jog megszűnésekor (pl. szerződésben foglaltak teljesítése, a munkáltatóval fennálló jogviszonyom megszűnése stb.) Ajánlatkérő részére köteles vagyok átadni.
4. Tudomásul vettem, hogy a titoktartási kötelezettség a szerződés lejáratát követően is a vonatkozó jogszabályban meghatározott ideig, de legalább öt évig terhel.
5. Tudomásul vettem, hogy a nyilatkozatban foglaltak megszegése miatt az Ajánlatkérő kártérítési és/vagy egyéb igényt érvényesíthet velem szemben.

Kelt: ……………………………………..

cégszerű aláírás

***Az ajánlattételi felhívás 5. sz. melléklete***

**MŰSZAKI FELADATLEÍRÁS**

**„Józsefvárosi Polgármesteri Hivatal részére iratdigitalizálási és egyéb hozzá kapcsolódó feladatok ellátása”** tárgyú közbeszerzési értékhatárt el nem érő beszerzési eljárásban.

A Budapest Főváros VIII. kerület Józsefvárosi Polgármesteri Hivatal (a továbbiakban: Hivatal) az alábbi szolgáltatást kívánja beszerezni:

Előzmény:

A Hivatal III. számú pincéjében tárolt iratok egy beázás következtében penészes fertőzést kaptak, különösen az alsó polcokon és a szekrényekben tárolt dokumentumok. A sérült, le nem selejtezhető, papír alapú iratanyagok visszakereshetősége érdekében elengedhetetlen azok soron kívüli  digitalizálása, melyhez az alábbi feladatokat szükséges elvégezni:

**Feladatok:**

1. **Iratok szállítása a Vállalkozó telephelyére:**

Az iratok a Vállalkozó telephelyére feldolgozás céljából történő elszállítása.

1. **Iratok rendezett tárolása a Vállalkozó irattárában:**

Az átszállított dokumentumok a Vállalkozó irattárában történő tárolása, rendszerezett formában, polcokra helyezve. Az irattár szigorúan felügyelt legyen, rendelkezzen saját tűz- és riasztórendszerrel, valamint kamerás megfigyeléssel és külső biztonsági szolgálattal.

1. **Dokumentumok digitalizálása és mentése:**

Az iratok ügyiratonként történő digitalizálása és egy kereshető – a főszám és évszám fájlnévvel ellátott – PDF fájlba mentése.

1. **Visszaszállítás a Hivatal által kijelölt helyre:**

A beszkennelt iratok a Megrendelő által meghatározott helyre történő visszaszállítása.

1. **Digitális adathordozó átadása a Hivatalnak:**

A digitalizált anyag egyeztetett adathordozón a Megrendelő részére történő átadása.

***Az ajánlattételi felhívás 6. sz. melléklete***

**NYILATKOZAT**

**referenciáról**

A **„Józsefvárosi Polgármesteri Hivatal részére iratdigitalizálási és egyéb hozzá kapcsolódó feladatok ellátása”** tárgyú, közbeszerzési értékhatárt el nem érő beszerzési eljárásban

Alulírott(ak) ................................................................................................. (név),

a(z) .......................................................................... (képviselt cég, szervezet vagy személy neve) Ajánlattevő képviseletében a **Budapest Főváros VIII. kerület Józsefvárosi Önkormányzat** (1082 Budapest, Baross u. 63-67.) Ajánlatkérő által indított **„Józsefvárosi Polgármesteri Hivatal részére iratdigitalizálási és egyéb hozzá kapcsolódó feladatok ellátása”** tárgyú, közbeszerzési értékhatárt el nem érő beszerzési eljárásban nyilatkozom, hogy az M1) alkalmassági követelmény vonatkozásában az alábbi referenciával rendelkezem:

A teljesítés kezdő és befejező időpontja (év, hó, nap):

A szerződést kötő másik fél (név, cím, referenciát igazoló személy elérhetősége):

Szolgáltatás tárgya (az alkalmasság megítéléséhez szükséges részletezettséggel):

Ellenszolgáltatás összege:

Ezúton nyilatkozom, hogy a teljesítés az előírásoknak és a szerződésnek megfelelően történt.

Kelt: ........................................, ……… év ................. hó ........ nap

……………………………….

cégszerű aláírás